# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum: 23. 10. 2020

## Z A P I S N I K

**15. redne seje Občinskega sveta Občine Prevalje, ki je bila dne 22. oktobra 2020, ob 17. uri, v veliki dvorani Družbenega doma, Trg 2a, Prevalje.**

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika Občinskega sveta Občine Prevalje (Uradno glasilo slovenskih občin, št. 1/16 in 48/16) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
      2. Potrditev dnevnega reda 15. redne seje.
      3. Pregled in potrditev zapisnika 14. redne in 8. dopisne seje.
      4. Predlog Odloka o spremembi Odloka o proračunu Občine Prevalje za leto 2020 -rebalans II.
      5. Predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje – 2. obravnava.
      6. Predlog Odloka o predmetu in pogojih za dodelitev koncesije za opravljanje lokalne gospodarske javne službe rednega in investicijskega vzdrževanja občinskih javnih cest v občini Prevalje – 1. obravnava.
      7. Predlog Investicijskega programa (IP) - Obnova izbranih odsekov lokalnih cest in javnih poti z oceno ekonomske upravičenosti in finančnih posledic koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje.
      8. Predlog Dokumenta identifikacije investicijskega projekta (DIIP) za projekt »Uravnoteženje vodovodnega sistema v Mežiški dolini, II. faza (Prevalje)«.
      9. Predlog Soglasja k dopolnitvi sistemizacije delovnih mest v OŠ Prevalje, Enoti Vrtec Prevalje v šolskem letu 2020/2021.
      10. Predlog Soglasja k najemu dolgoročnega kredita v letu 2020 – dopolnitev.
      11. Predlog Sklepa o brezplačnem cepljenju proti sezonski gripi.
      12. Premoženjskopravne zadeve:
          1. Sklep o določitvi najemnin v Občini Prevalje za leto 2020 - dopolnitve.
          2. Ukinitev javnega dobra na parc. št. 109/31 in 109/33 obe k.o. Farna vas.
          3. Poročilo o razpolaganju nepremičnine izven Načrta razpolaganja z nepremičnim premoženjem v Občini Prevalje za leto 2020.
      13. Pobude in vprašanja.
      14. Razno.

Seje so se udeležili člani občinskega sveta:

1. Rafael ŠKUFCA,
2. mag. Martina RIBIČ,
3. Andrej STERMEC,
4. Marija ŠUŠEL,
5. Ivan BACKOVIĆ,
6. David KAVTIČNIK,
7. Boštjan GORENŠEK,
8. Stašo LODRANT,
9. Matej PEČNIK,
10. Tatjana LADINEK,
11. Aleksandra Saša HORVAT,
12. Aleksander RISTIČ.

Opravičeno odsotni:

1. Bernard PAČNIK,
2. Bogdan PUPAVAC,
3. Štefan PERŠAK,
4. Maks PUČELJ,
5. Zdravko FAJMUT.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Veronika ŠART, občinska uprava,
4. Janja SEKAVČNIK, občinska uprava,
5. Urška ŠPANINGER EKART, občinska uprava,
6. Ana BUHVALD PORI, pomočnica ravnateljice OŠ Franja Goloba Prevalje,
7. dr. Žan Jan OPLOTNIK, Inštitut IRIS Maribor,
8. mag. Primož PRAPER, EUTRIP d.o.o.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 12 občinskih svetnikov.

**Občinski svet Občine Prevalje ugotovi, da je 15. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 15. REDNE SEJE**

Župan pove, da se točka 11. Predlog sklepa o brezplačnem cepljenju proti sezonski gripi, umakne iz dnevnega reda, saj je vlada sprejela sklep o brezplačnem cepljenju proti sezonski gripi. Predlaga, da se ostale točke ustrezno preštevilčijo. Župan poda točko v razpravo. Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za, 0 proti, je bil sprejet naslednji

**DNEVNI RED:**

1. Ugotovitev sklepčnosti.

2. Potrditev dnevnega reda 15. redne seje.

3. Pregled in potrditev zapisnika 14. redne in 8. dopisne seje.

4. Predlog Odloka o spremembi Odloka o proračunu Občine Prevalje za leto 2020 -rebalans II.

5. Predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje – 2. obravnava.

6. Predlog Odloka o predmetu in pogojih za dodelitev koncesije za opravljanje lokalne gospodarske javne službe rednega in investicijskega vzdrževanja občinskih javnih cest v občini Prevalje – 1. obravnava.

7. Predlog Investicijskega programa (IP) - Obnova izbranih odsekov lokalnih cest in javnih poti z oceno ekonomske upravičenosti in finančnih posledic koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje.

8. Predlog Dokumenta identifikacije investicijskega projekta (DIIP) za projekt »Uravnoteženje vodovodnega sistema v Mežiški dolini, II. faza (Prevalje)«.

9. Predlog Soglasja k dopolnitvi sistemizacije delovnih mest v OŠ Prevalje, Enoti Vrtec Prevalje v šolskem letu 2020/2021.

10. Predlog Soglasja k najemu dolgoročnega kredita v letu 2020 – dopolnitev.

11. Premoženjskopravne zadeve:

a. Sklep o določitvi najemnin v Občini Prevalje za leto 2020 - dopolnitve.

b. Ukinitev javnega dobra na parc. št. 109/31 in 109/33 obe k.o. Farna vas.

c. Poročilo o razpolaganju nepremičnine izven Načrta razpolaganja z nepremičnim premoženjem v Občini Prevalje za leto 2020.

12. Pobude in vprašanja.

13. Razno.

Župan nameni še nekaj besed aktualni temi, in sicer pove, da je epidemiološka slika na Koroškem in v občini Prevalje slaba in nič ne kaže na to, da bi se lahko v kratkem času kaj izboljšala. Zima in z njo tudi gripa šele prihajata. Apelira na občane, da izkoristijo možnost brezplačnega cepljenja proti sezonski gripi in da zaupajo strokovnjakom, ki cepljenje priporočajo. Če bo potrebno, se bodo skupaj z zdravniki lažje borili proti korona virusu, kot na dveh frontah. Meni, da mora občane upravičeno skrbeti za naše lastno zdravje in za zdravje naših bližjih in za zdravje drugih občanov, saj dejstva ne lažejo. Pove, da je aktivnih primerov v občini že skoraj 100 ter da noben odlok in ukrep ne more nadomestiti zdrave kmečke pameti. Pove, da v času, ko vrhunec epidemije sploh še ni dosežen, nam različne razprave na družbenih omrežjih o opravičenosti ukrepov ne bodo pomagale. Strinja se, da ima vsak lahko svoje mnenje, ampak spoštovanje ukrepov je nujno in alternative ni. Poudari, da ga posebej skrbi, ker na cesti vsak dan srečujejo ljudi, ki bi verjetno morali biti doma. Varstvo osebnih podatkov je zagotovljeno, ampak v majhnem kraju je težko kaj skriti ali prekriti. Ugibanja in tudi zlonamerna natolcevanja naletijo v takšnih razmerah na posebej plodna tla. Pove, da telefoni zvonijo in da občani sprašujejo, zakaj občina ne stori nič. Strne, da bi srčno radi pomagali in ukrepali, pa ne morejo storiti nič drugega, kot da še enkrat potrkajo na vest. Prosi, da ravnamo vsi skupaj odgovorno in spoštujemo ukrepe. Samo tako lahko upamo, da bomo morda božič ali novo leto lahko praznovali skupaj s tistimi, ki nam največ pomenijo.

***K tč. 3***

**Pregled in potrditev zapisnika 14. redne seje** **in 8. dopisne seje**

Župan pove, da pisnih pripomb na oba zapisnika ni bilo.

Župan poda točko v razpravo.

V razpravi je sodeloval Andrej Stermec, ki pove, da se je na zadnji redni seji Odbora za komunalne zadeve in varstvo okolja odpiralo nekaj dilem glede seznanjenosti članov odbora z zapisniki občinskega sveta. Seja odbora je namreč izvedena ob ponedeljkih. Na odboru so po navadi podane dopolnitve in spremembe gradiva, ki je v obravnavi na seji občinskega sveta. Člani odbora, ki niso hkrati tudi svetniki, niso seznanjeni s tem, kakšno gradivo je bilo potem v obravnavi na sami seji občinskega sveta, ki se izvaja ob četrtkih, in ali so bile njihove pripombe in dopolnitve sprejete. V primeru, da gre za sprejem pravnih aktov po dvofaznem postopku, lahko potem v primeru, da pripombe niso sprejete, ponovno opozorijo na dileme tudi v drugi obravnavi.

Župan pojasni, da so pripombe bile upoštevane in da so zadeve usklajene ter da je prišlo do nesporazuma.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za, 0 proti, je bil sprejet

**SKLEP 15/1:**

**Občinski svet Občine Prevalje sprejme Zapisnik 14. redne seje Občinskega sveta Občine Prevalje.**

**SKLEP 15/2:**

**Občinski svet Občine Prevalje sprejme Zapisnik 8. dopisne seje Občinskega sveta Občine Prevalje.**

***K tč. 4***

**Predlog Odloka o spremembi Odloka o proračunu Občine Prevalje za leto 2020 -rebalans II.obravnava**

Uvodno obrazložitev poda Veronika Šart, ki pove, da so strokovne službe Občine Prevalje zaradi spremenjenih obveznosti in terjatev za proračun v skladu s 40. členom Zakona o javnih financah v mesecu septembru pristopile k pripravi Odloka o spremembi Odloka o proračunu Občine Prevalje za leto 2020 (Rebalans II. proračuna za leto 2020). Pri pripravi predloga rebalansa II. smo izhajali iz realizacije januar – september 2020 in ocenile prihodke in odhodke do konca leta 2020 ter uskladili projekte z dinamiko izvajanja. V mesecu januarju je bil na 10.seji občinskega sveta potrjen proračun za leto 2020 in v mesecu juniju 2020 na 13.redni seji Rebalans I. Doda, da so svetniki in odborniki prejeli gradivo v zakonitem roku. Povzame, da so največja odstopanja na strani prihodkov na davčnih prihodkih na postavki davek na dobitke od iger na srečo, prihodke smo povečali za 584.500 EUR, usklajeni pa so tudi prihodki na strani državnega proračuna, ker se dinamika projektov spreminja in prenaša v leto 2021. Tu gre posledično tudi za zmanjšanje odhodkov na PP Sanacija plazov. Dodane so nove proračunske postavke, »Zdravje na delovnem mestu«, »Novogradnja gozdnih cest«, »WIFI4EU« in »Uravnoteženje vodovodnega sistema v Mežiški dolini, II. faza Prevalje«. Skupni prihodki so v višini 10.432.062 EUR, kar pomeni 5 % manj kot v Rebalansu I. in odhodki v višini 11.371.693 EUR, kar pomeni 4,6 % nižji kot v rebalansu I. Razlika med prihodki in odhodki je primanjkljaj v višini 939.631 EUR, v bilanci C še poveča za odplačila kreditov v višini 229.564 EUR in zmanjša za nove najete kredite v letu 2020 v višini 804.976 EUR za Čistilno napravo in 83.292 EUR za projekt Ureditev ceste Gasilski Dom-odcep Dobernik. Primanjkljaj vseh treh bilanc je 280.928 EUR in se pokrije iz preostanka sredstev iz leta 2019. Tako je proračun usklajen. Doda, da je do ponedeljka 19.10.2020 bilo možno vložiti amandmaje na Predlog Odloka o spremembi Odloka o proračunu Občine Prevalje za leto 2020. Vložen ni bil nobeden amandma.

Župan izpostavi še nekaj pomembnejših investicij, ki so v proračunu za leto 2020 predvidene za izvedbo. Pove, da je občina prejela že vloge za investicijo Plazovi na Črncu, v prihodnjih dneh se pričakuje le še pogodba. Čaka se na sklep Sanacija Plazov proti Lešam, česar izvedba se načrtuje še v letošnjem letu. Pove, da se je na pokopališču Barbara pojavilo plazenje, zaradi česar je občina zagotovila dodatna sredstva iz Ajde. Čaka se še sklep za dvoletni projekt za odsek Mikl - Pečar, za katerega je predvideno, da se izgradnja prične še v letošnjem letu. Za izvedbo projekta Kot – Leše se načrtuje prejetje sklepa s strani države konec letošnjega leta in izvedba takoj v začetku prihodnjega leta. Zahvali se prejemniku sedmice iz igre Loto, saj bo denar prišel zelo prav. Pove, da se denar letos ne bo razporejal, ampak da se bo vključil v predlog proračuna za prihodnje leto. Čez zimo se bodo pripravili še projekti za obnovo posameznih ulic na območju Pod gonjami. Doda, da se v prihodnjem letu prične izgradnja zadrževalnika na Poljani. Pripravlja se tudi oblika natečaja za izgradnjo sodobnega Parka – Jezero, da se z natečajem poskušajo dobiti optimalne predloge za ureditev sodobnega Parka Jezero.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Predlogom Odloka o spremembi Odloka o proračunu Občine Prevalje za leto 2020, se z njim strinja ter ga predlaga občinskemu svetu v obravnavo in sprejem.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje se je seznanil s Predlogom Odloka o spremembi Odloka o proračunu Občine Prevalje za leto 2020 – rebalans II, se z njim strinja ter ga predlaga občinskemu svetu v obravnavo in sprejem.

Predsednica Odbora za gospodarske dejavnosti, mag. Martina Ribič, pove, da je Odbor za gospodarske dejavnosti obravnaval predlog Odloka o spremembi Odloka o proračunu Občine Prevalje za leto 2020 - Rebalans proračuna II. in ga sprejme in predlaga občinskemu svetu Občine Prevalje v obravnavo in sprejem.

Predsednica Odbora za družbene dejavnosti, Aleksandra Saša Horvat, pove, da je Odbor za družbene dejavnosti obravnaval predlog Odloka o spremembi Odloka o proračunu Občine Prevalje za leto 2020 - Rebalans proračuna II. in ga sprejme in predlaga občinskemu svetu Občine Prevalje v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o spremembi Odloka o proračunu Občine Prevalje za leto 2020 - rebalans II in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

V razpravi sta sodelovala Andrej Stermec in Rafael Škufca.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti je bil sprejet

**SKLEP 15/3:**

**Občinski svet Občine Prevalje sprejme Odlok o spremembi Odloka o proračunu Občine Prevalje za leto 2020.**

**Odlok se objavi v Uradnem glasilu slovenskih občin.**

***K tč. 5***

**Predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje – 2. obravnava**

Uvodno obrazložitev poda Janja Sekavčnik, ki pove, da je bil predmetni predlog v obravnavi na predhodni 14. redni seji občinskega sveta. V prvi obravnavi na predlog odloka ni bilo prejetih pripomb, vse podane pripombe pa so bile upoštevane, zato se odlok posreduje v drugo obravnavo.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z Odlokom o načinu opravljanja gospodarske javne službe rednega vzdrževanja občinskih javnih cest v občini Prevalje, v drugi obravnavi ter ga sprejema in predlaga občinskemu svetu v obravnavo in sprejem s podanimi pripombami:

1. Med pravne podlage se dopiše Odlok o občinskih cestah v Občini Prevalje (Uradno glasilo slovenskih občin, št. 30/2012).

2. Dopiše se, da v primeru pridobitve nepovratnih sofinancerskih sredstev iz drugih virov, se določen odsek občinske ceste izloči iz predmeta koncesije ter nadomesti z drugim odsekom.

3. Navesti je potrebno, da je pri investicijskih delih predvideno tudi tamponiranje.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z Odlokom o načinu opravljanja gospodarske javne službe rednega vzdrževanja občinskih javnih cest v občini Prevalje, v drugi obravnavi, ter ga sprejema in predlaga občinskemu svetu v obravnavo in sprejem s podanimi pripombami:

- Med pravne podlage se dopiše Odlok o občinskih cestah v Občini Prevalje (Uradno glasilo slovenskih občin, št. 30/2012).

- Dopiše se, da v primeru pridobitve nepovratnih sofinancerskih sredstev iz drugih virov, se določen odsek občinske ceste izloči iz predmeta koncesije ter nadomesti z drugim odsekom.

- Navesti je potrebno, da je pri investicijskih delih predvideno tudi tamponiranje.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o načinu opravljanja gospodarske javne službe rednega vzdrževanja občinskih javnih cest v občini Prevalje v drugi obravnavi in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan doda, da se je upoštevala prva pripomba in sicer se med pravne podlage dopiše Odlok o občinskih cestah v Občini Prevalje. Nadaljuje, da sta preostali dve pripombi prepodrobni in zaradi navedenega posledično ne sodita v predmetni odlok, saj odlok določa samo splošne določbe. Preostali dve pripombi bosta upoštevani v investicijskih dokumentih, razpisni dokumentaciji, koncesijski pogodbi ter bodo tako pravno zavezujoče za koncesionarja.

Župan poda točko v razpravo.

Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti je bil sprejet

**SKLEP 15/4:**

**Občinski svet Občine Prevalje sprejme Odlok o načinu opravljanja gospodarske javne službe rednega vzdrževanja občinskih javnih cest v občini Prevalje.**

**Odlok se objavi v Uradnem glasilu slovenskih občin.**

***K tč. 6***

**PREDLOG ODLOKA O PREDMETU IN POGOJIH ZA DODELITEV KONCESIJE ZA OPRAVLJANJE LOKALNE GOSPODARSKE JAVNE SLUŽBE REDNEGA IN INVESTICIJSKEGA VZDRŽEVANJA OBČINSKIH JAVNIH CEST V OBČINI PREVALJE – 1. OBRAVNAVA**

Uvodno obrazložitev poda Janja Sekavčnik, ki pove, da lahko v skladu z določilom 6. člena Zakona o gospodarskih javnih službah, lokalna skupnost (občina) zagotavlja gospodarske javne službe s podelitvijo koncesij. Kot določa Zakon o gospodarskih javnih službah v 29. členu koncesionirano gospodarsko javno službo opravlja koncesionar v svojem imenu in za svoj račun na podlagi pooblastila koncesionarja. Koncesionar je lahko fizična ali pravna oseba, če izpolnjuje pogoje za opravljanje dejavnosti, ki je predmet koncesionirane dejavnosti (31. člen ZGJS). Koncedent pa je država ali lokalna skupnost (občina), odvisno od vrste gospodarske javne službe (31. člen ZGJS). Nadaljuje, da se v skladu z določilom 32. člena Zakona o gospodarskih javnih službah, s koncesijskim aktom določi predmet in pogoje opravljanja gospodarske javne službe za posamezno koncesijo. Koncesijski akt je odlok lokalne skupnosti. Zakon o gospodarskih javnih službah v navedenem členu še določa, da se s koncesijskim aktom lahko da koncesionarju javno pooblastilo, če tako določa zakon. Vsebino koncesijskega akta določa 33. člen Zakona o gospodarskih javnih službah. Slednji tako določa, da koncesijski akt vsebuje dejavnost ali zadeve, ki so predmet gospodarske javne službe, območje izvajanja gospodarske javne službe, uporabnike ter razmerja do uporabnikov, pogoje, ki jih mora izpolnjevati koncesionar, morebitna javna pooblastila koncesionarju, splošne pogoje za izvajanje gospodarske javne službe in za uporabo javnih dobrin, ki se z njo zagotavljajo, vrsto in obseg monopola ali način njegovega preprečevanja, začetek in čas trajanja koncesije, vire financiranja gospodarske javne službe, način plačila koncesionarja ali način plačila odškodnine za izvrševanje gospodarske javne službe oziroma varščine, nadzor nad izvajanjem gospodarske javne službe, prenehanje koncesijskega razmerja, organ, ki opravi izbor koncesionarja, organ, pooblaščen za sklenitev koncesijske pogodbe in druge sestavine, potrebne za določitev in izvajanje gospodarske javne službe. Pove, da je s predmetnim odlokom tudi predvideno, da koncesionar izvede tudi določena obnovitvena dela (investicijska dela) na občinskih cestah. V ta namen mora občina sprejeti investicijsko dokumentacijo (DIIP in IP), ter v njej predvideti, katera dela mora izvesti koncesionar in oceniti vpliv teh stroškov na vzdržnost proračuna občine. Investicijska dokumentacija mora zato vsebovati tudi oceno ekonomske upravičenosti javno-zasebnega partnerstva.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z Odlokom o predmetu in pogojih za dodelitev koncesije za opravljanje lokalne gospodarske javne službe rednega in investicijskega vzdrževanja občinskih javnih cest v občini Prevalje, v prvi obravnavi ter ga sprejema in predlaga občinskemu svetu v obravnavo in sprejem s podanimi pripombami:

1. Med pravne podlage se dopiše Odlok o občinskih cestah v Občini Prevalje (Uradno glasilo slovenskih občin, št. 30/2012).

2. Dopiše se, da v primeru pridobitve nepovratnih sofinancerskih sredstev iz drugih virov, se določen odsek občinske ceste izloči iz predmeta koncesije ter nadomesti z drugim odsekom.

3. Navesti je potrebno, da je pri investicijskih delih predvideno tudi tamponiranje.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z Odlokom o predmetu in pogojih za dodelitev koncesije za opravljanje javne službe rednega in investicijskega vzdrževanja občinskih cest v občini Prevalje, v prvi obravnavi, ter ga sprejema in predlaga občinskemu svetu v obravnavo in sprejem s podanimi pripombami:

- Med pravne podlage se dopiše Odlok o občinskih cestah v Občini Prevalje (Uradno glasilo slovenskih občin, št. 30/2012).

- Dopiše se, da v primeru pridobitve nepovratnih sofinancerskih sredstev iz drugih virov, se določen odsek občinske ceste izloči iz predmeta koncesije ter nadomesti z drugim odsekom.

- Navesti je potrebno, da je pri investicijskih delih predvideno tudi tamponiranje.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o predmetu in pogojih za dodelitev koncesije za opravljanje lokalne gospodarske javne službe rednega in investicijskega vzdrževanja občinskih javnih cest v občini Prevalje v prvi obravnavi in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Komisija za statut in pravna vprašanja predlaga občinskemu svetu, da občinski svet v skladu s 6. odstavkom 83. člena poslovnika občinskega sveta prvo in drugo obravnavo predloga Odloka o predmetu in pogojih za dodelitev koncesije za opravljanje lokalne gospodarske javne službe rednega in investicijskega vzdrževanja občinskih javnih cest v občini Prevalje in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.

Župan doda, da se je upoštevala prva pripomba in sicer se med pravne podlage dopiše Odlok o občinskih cestah v Občini Prevalje. Nadaljuje, da sta preostali dve pripombi prepodrobni in zaradi navedenega posledično ne sodita v predmetni odlok, saj odlok določa samo splošne določbe. Preostali dve pripombi bosta upoštevani v investicijskih dokumentih, razpisni dokumentaciji, koncesijski pogodbi ter bodo tako pravno zavezujoče za koncesionarja.

Župan poda predlog proceduralnega sklepa v razpravo.

Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti je bil sprejet

**PROCEDURALNI SKLEP**

**Občinski svet Občine Prevalje v skladu s 6. odstavkom 83. člena Poslovnika Občinskega sveta Občine Prevalje prvo in drugo obravnavo predloga Odloka o predmetu in pogojih za dodelitev koncesije za opravljanje lokalne gospodarske javne službe rednega in investicijskega vzdrževanja občinskih javnih cest v občini Prevalje združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb.**

Župan poda točko v razpravo v prvi obravnavi. Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti je bil sprejet

**SKLEP 15/5:**

**Občinski svet Občine Prevalje sprejme Odlok o predmetu in pogojih za dodelitev koncesije za opravljanje lokalne gospodarske javne službe rednega in investicijskega vzdrževanja občinskih javnih cest v občini Prevalje, v prvi obravnavi.**

Župan poda točko v razpravo v drugi obravnavi. Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti je bil sprejet

**SKLEP 15/6:**

**Občinski svet Občine Prevalje sprejme Odlok o predmetu in pogojih za dodelitev koncesije za opravljanje lokalne gospodarske javne službe rednega in investicijskega vzdrževanja občinskih javnih cest v občini Prevalje.**

**Odlok se objavi v uradnem glasilo slovenskih občin.**

***K tč. 7***

**PREDLOG INVESTICIJSKEGA PROGRAMA (IP) - OBNOVA IZBRANIH ODSEKOV LOKALNIH CEST IN JAVNIH POTI Z OCENO EKONOMSKE UPRAVIČENOSTI IN FINANČNIH POSLEDIC KONCESIJSKEGA IZVAJANJA JAVNE SLUŽBE REDNEGA IN INVESTICIJSKEGA VZDRŽEVANJA LOKALNIH CEST, JAVNIH POTI IN DRUGIH PROMETNIH POVRŠIN V OBČINI PREVALJE**

Uvodno obrazložitev poda dr. Žan Jan Oplotnik, ki pove, da je namen dokumenta zagotovitev strokovnih podlag za izvedbo projekta investicijskega vzdrževanja izbranih odsekov lokalnih cest in javnih poti v Občini Prevalje s podelitvijo koncesije za izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje. Investicijska dela bodo obsegala modernizacijo, nadgradnjo, rekonstrukcijo in prilagoditve na izbranih odsekih cestne mreže, razlog pa njihova pod-dimenzioniranost in neprimernost, kar ogroža varno odvijanje prometa, zmanjšuje povezljivost in mobilnost ter povečuje stroške uporabe, vzdrževanja ter stroške okolja. Projekt se bo izvedel s pomočjo koncesionarja po sistemu javno-zasebnega partnerstva, ki mu bo podeljena tudi koncesija za redno vzdrževanje celotne cestne mreže v občini Prevalje. Dokument je pripravljen v skladu z Uredbo o enotni metodologiji za pripravo investicijske dokumentacije na področju javnih financ (Ur. l. RS. št. 60/06, 54/10 in 27/16) in v skladu z Zakonom o nekaterih koncesijskih pogodbah (Ur.l.RS, št. 9/19), in vsebuje prikaz investicijskih obnov kot to zahteva zgoraj navedena Uredba in ZNKP v okviru variante, ki jo je potrdil Občinski svet Občine Prevalje na redni seji z dne 17.9.2020. V okviru te variante, investicijo izvede zasebni partner / koncesionar in nato z njo upravlja v času ekonomske dobe trajanja projekta oz. dokler traja pogodbeno razmerje. V okviru te variante občina kot »koncedent« (preko javnega razpisa) prenese na zasebnega partnerja (koncesionarja) posebno in izključno pravico izvajanja obvezne gospodarske javne službe rednega vzdrževanja cest v občini, pri čemer izbranega koncesionarja obveže tudi za investicijske obnove izbranih odsekov lokalnih cest in javnih poti na predmetu koncesije. V zameno za izvajanje storitev rednega vzdrževanja in izvedbo investicij v obnove je koncesionar upravičen do letnega nadomestila za čas trajanja koncesijskega razmerja, ki je običajno skladno z obdobjem v katerem lahko koncesionar upravičeno pričakuje, da se mu bodo povrnila finančna sredstva uporabljena za izvedbo gradenj in storitev rednega vzdrževanja, povečana za primeren donos, ki je skladen z opredelitvijo iz Uredbe 1370/2007/ES, ki kot primeren donos določa tisto stopnjo donosa na kapital, ki je običajna za sektor v zadevni državi članici EU, in ki mora upoštevati operativno tveganje ter tveganje koncesionarja zaradi posegov organov oblasti. Investicija v obnovo izbranih odsekov lokalnih cest in javnih poti obsega devet odsekov v skupni dolžini 24.402 m. Povzame, da Občina Prevalje upravlja z občinsko cestno infrastrukturo v obsegu 114.226 m, pri čemer je kategoriziranih lokalnih cest in zbirnih krajevnih cest za 58.688 m, javnih poti za 54.100 m in javnih poti za kolesarje za 1.438 m. Glede na Zakon o lokalni samoupravi (Ur. l. RS, št. 94/07 – UPB, 76/08, 79/09, 51/10, 30/18, 61/20 – ZIUZEOP-A in 80/20 – ZIUOOPE), je ena izmed občinskih izvirnih nalog tudi skrb za gradnjo in vzdrževanje lokalne cestne mreže, kar občanom in obiskovalcem zagotavlja varno in ustrezno mobilnost, medsebojno povezljivost, ohranja enakomerno poseljenost ter omogoča ustrezne pogoje za izvajanje gospodarskih in družbenih aktivnosti. Glede na obstoječe stanje je ugotovljeno, da kar nekaj odsekov cest v občini ne zmore več zagotavljati zgoraj navedenega, ker so bodisi dotrajani, tehnično neustrezni ali pod-dimenzionirani. V tem okviru je bila podana investicijska namera, da se pristopi k rekonstrukciji izbranih odsekov, v skupni dolžini 24.402 m, pri čemer gre za pet odsekov lokalnih cest in štiri odseke javnih poti. Predhodno je bila pripravljena tehnična dokumentacija in pripravljen Dokument identifikacije investicijskega projekta, kjer je bilo ugotovljeno obstoječe stanje in opredeljeni ukrepi, ki so potrebni za obnovo odsekov do te mere, da bi le ti lahko ponovno služili svojemu namenu. Vrednost gradbenih in inženirskih del za vrnitev dotrajanih in neustreznih odsekov v ustrezno stanje je bila ocenjena na okoli 3,91 mio €, pri čemer se v glavnem rekonstruirajo vozišča, uredijo odtoki in odvodnjavanje ter izvede ustrezne navezave na obstoječe priključke. Pove, da je Občinski svet Občine Prevalje na 14. redni seji z dne 17.9.2020 obravnaval Dokument identifikacije investicijskega projekta in izmed predlaganih variant za izvedbo investicijske namere izbral varianto, kjer se investicijo izvede po konceptu javno zasebnega partnerstva s podelitvijo koncesije za izvedbo obnov in redno vzdrževanje cest. V okviru te variante, investicijo izvede zasebni partner / koncesionar in nato z njo upravlja v času ekonomske dobe trajanja projekta oz. dokler traja pogodbeno razmerje. V okviru te variante občina kot »koncedent« (preko javnega razpisa) prenese na zasebnega partnerja (koncesionarja) posebno in izključno pravico izvajanja obvezne gospodarske javne službe rednega vzdrževanja cest v občini, pri čemer izbranega koncesionarja obveže tudi za investicijske obnove izbranih odsekov lokalnih cest in javnih poti na predmetu koncesije. V zameno za izvajanje storitev rednega vzdrževanja in izvedbo investicij v obnove je koncesionar upravičen do letnega nadomestila za čas trajanja koncesijskega razmerja, ki je običajno skladno z obdobjem v katerem lahko koncesionar upravičeno pričakuje, da se mu bodo povrnila finančna sredstva uporabljena za izvedbo gradenj in storitev rednega vzdrževanja, povečana za primeren donos, ki je skladen z opredelitvijo iz Uredbe 1370/2007/ES. Prednosti takšne izvedbe investicije in izvajanja javne službe se kažejo predvsem v ohranjanju finančnih in kreditnih potencialov občine za financiranje drugih razvojnih in tekočih nalog ter v prenosu večine projektnih tveganj na koncesionarja. Občina se v okviru te variante razbremeni neposrednega in takojšnjega pritiska na proračun, saj investicijo v fazi izvedbe financira zasebni partner, občina pa mu sredstva povrne preko enakomernih letnih plačil v daljšem obdobju trajanja koncesijskega razmerja. Glede na rezultate analiz znotraj dokumenta se je pokazalo, da je kot primerna podelitev koncesije za 15 letno obdobje z izhodiščnim letnim nadomestilom koncesionarju v višini do največ 662 tisoč € na leto, z dovoljeno uskladitvijo do največ +2% letno. Za to vrednost se mora koncesionar zavezati k izvedbi investicij v izbrane odseke občinskih cest kot navedeno v tem dokumentu, v skupni dolžini 24 km in v predvidenem roku 24 mesecev. Po tem koncesionar za navedeni znesek še upravlja s predmetom koncesije do izteka koncesijskega razmerja, do je do leta 2035. Zaključi, da je skupna vrednost koncesije ocenjena na 11,45 mio € za obdobje med 2021 in 2035.

Župan povzame, da ta investicijski program zajema vzdrževanje 114 km občinskih cest in izgradnjo 24,4 km asfaltnih cest. Pove, da se izbrani odseki nanašajo na naslednje lokalne ceste oz. javne poti: Odsek LC 257 031, cesta Mežica – Lom – Lokovica, v skupni dolžini 2.272 m, Odsek LC 350 273, Leše – Hermonk – Mežica, v skupni dolžini 1.592 m, Odsek LC 350 281, Prevalje – Stražišče – Brinjeva gora – Kovač – Ocvirk, v skupni dolžini 4.330 m, Odsek LC 350 381, cesta Zvonikov mlin – Mikl – Šentanel, pododsek: Pečar – Gornik, v skupni dolžini 3.265 m, Odsek LC 350 381, cesta Zvonikov mlin – Mikl – Šentanel, pododsek: Črešnik – Koroš – Mikl, v skupni dolžini 1.400 m, Odsek JP 851 621, cesta Prevalje – Klemen – Rožič, v skupni dolžini 1.877 m, Odsek JP 851 631, cesta Godec – Gornikov križ, v skupni dolžini 4.995 m, Odsek JP 851 871, cesta Pečnik – Šentanel, v skupni dolžini 2.921 m in Odsek JP 851 931, cesta na Zagrad, v skupni dolžini 1.750 m. V primeru, da se za posamezni odsek dobi nepovratna sredstva, ker so bili določeni odseki zaradi neurij uvrščeni v Ajdi, potem se ta odsek zamenja z drugim odsekom adekvatne vrednosti.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja seznanil z investicijskim programom (IP) z elementi Študije upravičenosti podelitve koncesije z naslovom »Obnova izbranih odsekov lokalnih cest in javnih poti z oceno ekonomske upravičenosti in finančnih posledic koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje« kot osnovo za pripravo Koncesijskega akta in pripravo razpisa za podelitev koncesije ter ga sprejema in predlaga občinskemu svetu v obravnavo in sprejem s podanimi pripombami:

1. Med pravne podlage se dopiše Odlok o občinskih cestah v Občini Prevalje (Uradno glasilo slovenskih občin, št. 30/2012).

2. Dopiše se, da v primeru pridobitve nepovratnih sofinancerskih sredstev iz drugih virov, se določen odsek občinske ceste izloči iz predmeta koncesije ter nadomesti z drugim odsekom.

3. Navesti je potrebno, da je pri investicijskih delih predvideno tudi tamponiranje.

Odbor predlaga Občinskemu svet, da pooblasti župana za morebitne kasnejše popravke in dopolnitve dokumenta, ki bi jih narekovale zahteve postopka za podelitev predmetne koncesije.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z Investicijskim programom (IP) – »Obnova izbranih odsekov lokalnih cest in javnih poti z oceno ekonomske upravičenosti in finančnih posledic koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje« kot osnovo za pripravo Koncesijskega akta in pripravo razpisa za podelitev koncesije ter ga sprejema in ga predlaga občinskemu svetu v obravnavo in sprejem s podanimi pripombami:

- Med pravne podlage se dopiše Odlok o občinskih cestah v Občini Prevalje (Uradno glasilo slovenskih občin, št. 30/2012).

- Dopiše se, da v primeru pridobitve nepovratnih sofinancerskih sredstev iz drugih virov, se določen odsek občinske ceste izloči iz predmeta koncesije ter nadomesti z drugim odsekom.

- Navesti je potrebno, da je pri investicijskih delih predvideno tudi tamponiranje.

Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve za podelitev predmetne koncesije.

Župan pove, da so bile upoštevane vse pripombe.

Župan poda točko v razpravo.

V razpravi so sodelovali Rafael Škufca, Aleksander Ristič in Ivan Backović.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti, je bil sprejet sklep:

**SKLEP 15/7:**

**Občinski svet Občine Prevalje sprejme Investicijski program (IP) z elementi Študije upravičenosti podelitve koncesije z naslovom »Obnova izbranih odsekov lokalnih cest in javnih poti z oceno ekonomske upravičenosti in finančnih posledic koncesijskega izvajanja javne službe rednega in investicijskega vzdrževanja lokalnih cest, javnih poti in drugih prometnih površin v občini Prevalje« kot osnovo za pripravo Koncesijskega akta in pripravo razpisa za podelitev koncesije.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve postopka za podelitev predmetne koncesije.**

***K tč. 8***

**PREDLOG DOKUMENTA IDENTIFIKACIJE INVESTICIJSKEGA PROJEKTA (DIIP) ZA PROJEKT »URAVNOTEŽENJE VODOVODNEGA SISTEMA V MEŽIŠKI DOLINI, II. FAZA (PREVALJE)«**

Uvodno obrazložitev poda Primož Praper, ki pove, da želi Občina Prevalje v skladu s svojimi dolgoročnimi cilji, strategijami in politikami zagotavljati uravnotežen oskrbovalni sistem, ki bi količinsko dolgoročno zagotavljal kakovostno pitno vodo. Na območju občine Prevalje se načrtuje izvedba vodooskrbe območja Stražišče nad kmetijo Unc in za novo naselje Rožejevo in Črepnik, nov vodohran Sirk, razbremenilnik Rožanc in dva povezovalna voda na Lešah, dodatni vodni vir za območje Šentanela in nov vodohran Dobrnik. Pove, da bo investicija predvidoma financirana s sredstvi EU in države. Sredstva EU in države so predvidena v višini 2.500.000,00 EUR. Morebitna manjkajoča sredstva bo Občina Prevalje zagotovila v občinskem proračunu. Z investicijo se predvidevajo aktivnosti, ki se bodo izvajale predvidoma v letih 2020, 2021 in 2022.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja seznanil z Dokumentom identifikacije investicijskega projekta – DIIP za projekt: »Uravnoteženje vodovodnega sistema v Mežiški dolini, II. faza (Prevalje)« ter ga potrjuje in predlaga Občinskemu svetu v obravnavo in sprejem. Odbor predlaga občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z Dokumentom identifikacije investicijskega projekta – DIIP za projekt: »Uravnoteženje vodovodnega sistema v Mežiški dolini, II. faza (Prevalje)« ter ga potrjuje in predlaga Občinskemu svetu v obravnavo in sprejem.

Odbor predlaga občinskemu svetu, da pooblasti župana za morebitna kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Župan poda točko v razpravo.

V razpravi sta sodelovala Andrej Stermec in Aleksandra Horvat.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti, je bil sprejet

**SKLEP 15/8:**

**Občinski svet Občine Prevalje sprejme Dokument identifikacije investicijskega projekta – DIIP za projekt: »Uravnoteženje vodovodnega sistema v Mežiški dolini, II. faza (Prevalje).«**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

***K tč. 9***

**PREDLOG SOGLASJA K DOPOLNITVI SISTEMIZACIJE DELOVNIH MEST V OŠ PREVALJE, ENOTI VRTEC PREVALJE V ŠOLSKEM LETU 2020/2021**

Uvodno obrazložitev poda pomočnica ravnateljice Ana Buhvald Pori, ki pove, da je Občinski svet Občine Prevalje dne 18.6.2020 podal Soglasje k sistemizaciji delovnih mest v Osnovni šoli Franja Goloba Prevalje v šolskem letu 2020/2021 za dogovorjeni program šole in sistemizacijo delovnih mest Enote Vrtec Prevalje. Osnovna šola Franja Goloba Prevalje je na občino ustanoviteljico naslovila vlogo za izdajo soglasja k dopolnitvi sistemizacije delovnih mest OŠ Prevalje, Enote Vrtec Prevalje v šolskem letu 2020/2021. Nadaljuje, da je v vrtec na Prevaljah od 1.9.2020 dalje vključen predšolski otrok s posebnimi potrebami. Za otrokov razvoj in napredek je skladno z zapisnikom Razvojne ambulante poleg rednega dela v oddelku potrebna dodatna strokovna pomoč ter podpora in pomoč stalnega spremljevalca. Z upoštevanjem navedenega je OŠ Prevalje na občino ustanoviteljico podala predlog za dopolnitev sistemizacije delovnih mest za delovno mesto spremljevalec otroka v deležu 1,0. Zaključi, da je podrobnejša obrazložitev predloga za dopolnitev sistemizacije razvidna iz gradiva, ki ga je pripravila OŠ Franja Goloba Prevalje.

Predsednica Odbora za družbene dejavnosti, Aleksandra Saša Horvat, pove, da Odbor za družbene dejavnosti predlaga Občinskemu svetu Občine Prevalje, da poda Soglasje k dopolnitvi sistemizacije delovnih mest Osnovne šole Franja Goloba Prevalje za šolsko leto 2020/2021.

Predsednik Odbora za proračun in finance, Stašo Lodrant, pove, da Odbor za proračun in finance Občine Prevalje predlaga Občinskemu svetu Občine Prevalje, da izda Soglasje k dopolnitvi sistemizacije delovnih mest za dogovorjeni program šole in sistemizaciji delovnih mest Enote Vrtec Prevalje za šolsko leto 2020/2021.

Župan poda točko v razpravo.

Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti, je bil sprejet

**SKLEP 15/9:**

**Občinski svet Občine Prevalje daje Soglasje k dopolnitvi sistemizacije delovnih mest Osnovne šole Franja Goloba Prevalje za šolsko leto 2020/2021.**

***K tč. 10***

**Predlog Soglasja k najemu dolgoročnega kredita v letu 2020 – dopolnitev**

Uvodno obrazložitev poda Veronika Šart, ki pove, da je občinski svet že v mesecu januarju podal soglasje k najemu dolgoročnega kredita v letu 2020 v višini 77.353 €. Gre za povratna sredstva v skladu s 21. členom in 23. členom zakona o financiranju občin, s strani Ministrstva za gospodarski razvoj in tehnologijo. Sredstva so namenjena za projekt: Ureditev JP 851 621, cesta Prevalje – Klemen – Rožič, na odseku od Gasilskega doma do odcepa Dobernik ter ureditev parkirišča.

S strani Ministrstva za gospodarski razvoj in tehnologijo je občinska uprava dne 2.6.2020 prejela dopis o novih vrednostih nepovratnih in povratnih sredstev za leto 2020 za sofinanciranje investicij v letu 2020, skladno s 23. členom ZFO-1 in 54. členom Zakona o izvrševanju proračunov RS za leti 2020 in 2021 (Ur.l. RS, št. 75/19 in 61/202-ZDLGPE). Pojasni, da gre za razliko v višini 5.939,00 EUR. Delež povratnih sredstev za Občino Prevalje za leto 2020 je v višini 83.292 EUR. Konča, da se spremeni samo višina povratnih sredstev iz 77.353 € na 83.292 €, medtem, ko namen in ročnost ostaneta enaka.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s Predlogom soglasja k najemu dolgoročnega kredita v letu 2020 – dopolnitev, se z njim strinja in ga predlaga občinskemu svetu v obravnavo in sprejem..

Župan poda točko v razpravo.

Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti, je bil sprejet

**SKLEP 15/10:**

**Občinski svet Občine Prevalje se strinja z najetjem dolgoročnega kredita v letu 2020 v višini 83.292 EUR, za obdobje 120 mesecev oziroma 10 let.**

***K tč. 11***

**PREMOŽENJSKOPRAVNE ZADEVE:**

**A. SKLEP O DOLOČITVI NAJEMNIN V OBČINI PREVALJE ZA LETO 2020 - DOPOLNITVE**

Uvodno obrazložitev poda Emilija Ivančič, ki pove, da je občina dopolnila obstoječi cenik za leto 2020 ter pripravila čistopis cenika za najem zemljišč v lasti občine. V primerjavi z obstoječim cenikom, je občina dodala spremembo uporabe zunanjih površin, namenjenih prireditvam, uporabo zobozdravstvene ordinacije v prostorih OŠ Franja Goloba na Prevaljah in uporabo prostorov v prostoru POŠ Leše. Občina Prevalje je na podlagi izdelanega cenitvenega poročila določila višino najemnine v višini 234,00 EUR/mesec za najem zobozdravstvene ordinacije v prostorih Osnovne Šole Franja Goloba na Prevaljah ter višino najemnine 21,38 EUR/mesec za uporabo prostora v prostorih podružnične Osnovne šole na Lešah. Doda, da je občina v tem času dobila tudi vloge za najem zunanjih površin, zato je v cenik vključena tudi rubrika oddaje v najem zunanjih površin, ki so v lasti Občine Prevalje, namenjene prireditvam. Cena oddaje v najem zunanjih površin je ista kot cena za oddajo velike dvorane Družbenega doma. Pove, da so ostale višine najemnin ostale enake.

Predsednik Odbora za komunalne zadeve in varstvo okolja, Andrej Stermec, pove se je Odbor za komunalne zadeve in varstvo okolja seznanil s Sklepom o določitvi najemnin v Občini Prevalje za leto 2020 ter ga potrjuje in predlaga občinskemu svetu v obravnavo in sprejem s podano pripombo:

1. V preambuli Sklepa o določitvi najemnin za leto 2020 se pravilno navedejo objave Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) ter se doda Zakon o stvarnem premoženju države in samoupravnih lokalnih skupnosti (Uradni list RS, št. 11/18 in 79/18).

Sklep se objavi v Uradnem glasilu slovenskih občin.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Sklepom o določitvi najemnin v Občini Prevalje za leto 2020 ter ga potrjuje in predlaga občinskemu svetu v obravnavo in sprejem s podano pripombo:

- V preambuli Sklepa o določitvi najemnin za leto 2020 se pravilno navedejo objave Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) ter se doda Zakon o stvarnem premoženju države in samoupravnih lokalnih skupnosti (Uradni list RS, št. 11/18 in 79/18).

Sklep se objavi v Uradnem glasilu slovenskih občin.

Predsednica Odbora za gospodarske dejavnosti, mag. Martina Ribič, pove, da je Odbor za gospodarske dejavnosti obravnaval predlog Sklepa o določitvi najemnin v Občini Prevalje za leto 2020 in ga predlaga Občinskemu svetu Občine Prevalje v obravnavo in sprejem. Sklep se objavi v Uradnem glasilu slovenskih občin.

Predsednik Komisije za statut in pravna vprašanja, Aleksander Ristič, pove da je Komisija za statut in pravna vprašanja obravnavala predlog Sklepa o določitvi najemnin v Občini Prevalje za leto 2020 – dopolnitve in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti, je bil sprejet

**SKLEP 15/11:**

**Občinski svet Občine Prevalje sprejme Sklep o določitvi najemnin v Občini Prevalje za leto 2020.**

**Sklep se objavi v Uradnem glasilu slovenskih občin.**

**B. UKINITEV JAVNEGA DOBRA NA PARC. ŠT. 109/31 IN 109/33 OBE K.O. FARNA VAS**

Uvodno obrazložitev poda Emilija Ivančič, ki pove, da v skladu z določili Zakona o cestah (Uradni list RS, št. 109/10, 48/12, 36/14 – odl. US, 46/15, 10/18) javne ceste predstavljajo javno dobro in so izven pravnega prometa. Strne, da iz urbanističnega mnenja št. 350-0244/2020-17 z dne 12.10.2020 izhaja, da zemljiški parceli št. 109/31 in 116/27, obe k.o. 884 – Farna vas, nimata več funkcije javnega grajenega dobra, kot ga določata Zakon o cestah in Zakon o urejanju prostora ter da v naravi več ne predstavljata površine za javni promet. Zaradi navedenega so izpolnjeni pogoji, da se na navedenim nepremičninam opusti status grajenega javnega dobra v skladu z določili 247. člena ZUreP-2.

Predsednik Odbora za komunalne zadeve in varstvo okolja, Andrej Stermec, pove se je Odbor za komunalne zadeve in varstvo okolja seznanil s sklepom »Nepremičninam parc. št. 109/31 in 116/27, obe k.o. 884 – Farna vas, se ukine status javnega dobra lokalnega pomena. Sklep se objavi v Uradnem glasilu slovenskih občin in začne veljati naslednji dan po objavi.« ter ga potrjuje in predlaga občinskemu svetu v obravnavo in sprejem.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s sklepom »Nepremičninam parc. št. 109/31 in 116/27, obe k.o. 884 – Farna vas, se ukine status javnega dobra lokalnega pomena. Sklep se objavi v Uradnem glasilu slovenskih občin in začne veljati naslednji dan po objavi.« ter ga potrjuje in predlaga občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove da je Komisija za statut in pravna vprašanja obravnavala predlog Sklepa o ukinitvi javnega dobra na parc. št. 109/31 in 109/33 obe k.o. Farna vas in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti, je bil sprejet

**SKLEP 15/12:**

**Nepremičninam parc. št. 109/31 in 116/27, obe k.o. 884 – Farna vas, se ukine status javnega dobra lokalnega pomena.**

**Sklep se objavi v Uradnem glasilu slovenskih občin.**

1. **POROČILO O RAZPOLAGANJU NEPREMIČNINE IZVEN NAČRTA RAZPOLAGANJA Z NEPREMIČNIM PREMOŽENJEM V OBČINI PREVALJE ZA LETO 2020.**

Uvodno obrazložitev poda Emilija Ivančič, ki pove, da je Občinski svet Občine Prevalje na 10. redni seji dne 30.01.2020 sprejel sklep, s katerim je podal soglasje k sklepanju pravnih poslov tudi izven sprejetega načrta ravnanja z nepremičnim premoženjem do višine 20.000 EUR, kakor dovoljuje 27. člen Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18). V skladu s sklepom občinskega sveta št. 478-0013/2020 z dne 30.01.2020, mora občinska uprava po sklenitvi pravnega posla izven načrtov ravnanja z nepremičnim premoženjem, s sklenjeno pogodbo oz. z razpolaganjem izven načrta ravnanja z nepremičnim premoženjem, seznaniti občinski svet. Občina je pristopila k ureditvi zemljiškoknjižnega stanja na zemljišču, ki ga uporabljajo lastniki stavbe št. 908, stoječe na nepremičnini parc. št. 109/3, k.o. 884 – Farna vas, na naslovu Spodnji kraj 37, Prevalje. Zemljišče v naravi predstavlja funkcionalno zemljišče na severnem delu večstanovanjske stavbe in je bilo do sklenitve pravnega posla še v lasti Občine Prevalje. Zemljišče meri skupno 197 m2. Zaradi navedenega je občina naročila izdelavo cenitvenega poročila in pozvala lastnike večstanovanjske stavbne k odkupu funkcionalnega zemljišča k stavbi. Želja lastnikov je bila, da se nepremičnina odkupi in poplača v dveh delih. Pogodba je bila podpisana dne 07.09.2020, za ceno 3.100,39 EUR, za del do ene polovice (1/2).

Predsednik Odbora za komunalne zadeve in varstvo okolja, Andrej Stermec, pove se je Odbor za komunalne zadeve in varstvo okolja seznanil s sklenitvijo Prodajne pogodbe za nepremičnino parc. št. 109/34, k.o. 884 – Farna vas, do ene polovice celote (1/2), izven Načrta razpolaganja z nepremičnim premoženjem v Občini Prevalje za leto 2020, v višini kupnine 3.100,39 EUR in predlaga občinskemu svetu v obravnavo in sprejem.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s sklenitvijo Prodajne pogodbe za nepremičnino parc. št. 109/34 k.o. 884 – Farna vas, do ene polovice celote (1/2), izven Načrta razpolaganja z nepremičnim premoženjem v Občini Prevalje za leto 2020, v višini kupnine 3.100,39 EUR in predlaga občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove da se je Komisija za statut in pravna vprašanja seznanila s Poročilom o razpolaganju nepremičnine izven Načrta razpolaganja z nepremičnim premoženjem v Občini Prevalje za leto 2020 ter ga daje občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 12 svetnikov. Glasovalo je 12 svetnikov.

Z 12 glasovi za in 0 proti, je bil sprejet

**SKLEP 15/13:**

**Občinski svet Občine Prevalje se je seznanil s sklenitvijo Prodajne pogodbe za nepremičnino parc. št. 109/34, k.o. 884 – Farna vas, do ene polovice celote (1/2), izven Načrta razpolaganja z nepremičnim premoženjem v Občini Prevalje za leto 2020, v višini kupnine 3.100,39 EUR.**

***K tč. 12***

**POBUDE IN VPRAŠANJA**

Občinski svetnik, Rafael Škufca, je podal naslednje vprašanje:

Zanima ga, kdaj se bo končala cesta Pod gonjami, saj stanovalci zaselka menda ne morejo niti domov.

Župan pojasni, da so nastale težave zaradi črpališča. Predvideva se, da naj bi se zadnji del, ki še ni asfaltiran, asfaltiral do konca meseca.

Občinski svetnik, Ivan Backovič, je podal naslednje vprašanje:

Zanima ga, kako je občina pripravljena in kakšne ukrepe ima na zalogi, da bi jih lahko sprejeli, v kolikor se razmere zaradi epidemije Covid -19, ne izboljšajo.

Župan pojasni, da je občina že ukrepala v skladu z vsemi navodili. Zato se je tudi Družbeni dom že zaprl za vse uporabnike in odpovedal vse treninge ter popoldanske dejavnosti. Zapirajo se tudi vsa javna igrišča. Ostale ukrepe, kot so pomoč starejšim in ostalim potrebnim pomoči, smo na voljo. Pove, da so prostovoljci že v pripravljenosti. O dodatnih aktivnostih bo občina javnost sproti obvestila.

Občinska svetnica, Aleksandra Horvat, je podala naslednjo pobudo:

Predlaga, da se na spletni strani občine dodajo in navedejo najpomembnejše številke za pomoč občanom (številke zdravstvenih ustanov, NIJZ, klicnih centrov za pomoč v stiski,..). Doda še, da se epidemije ne rabimo bat, v kolikor se bomo res držali ukrepov.

Občinski svetnik, Andrej Stermec, je podal naslednji pobudi in postavil vprašanje:

Predlaga, da občina preko družbenih omrežjih pozove ljudi, po vzoru nekaterih drugih občin, da podajo ideje, kako porabiti denar, ki ga je občina prejela od iger na srečo.

Zanima ga, ali se je že našla rešitev, kje postaviti tablo za osmrtnice pri gostilni Sonjak.

Poda pobudo, da se pristopi k ureditvi in preprečevanju kurjenja odpadkov pri stari Renerjevi hiši, saj je menda stanje vsak dan bolj nevzdržno, ker iz hiše izhajajo emisije.

Občinska svetnica, Martina Ribič, je podala naslednje vprašanje:

Zanima jo, ali je res, da bo prihodnje leto odvoz smeti za Občino Prevalje prevzelo podjetje Kocerod d.o.o. Zanima jo, kaj bo z delavci, zaposlenimi v podjetju JKP Log d.o.o. in z opremo (tovornjaki,..). Zanima jo, ali bo podjetje imelo višek ljudi in opreme?

Župan pove, da postopki tečejo v smeri, da se dejavnost skupaj z zaposlenimi prestavi na podjetje Kocerod d.o.o., ampak o vseh detajlih še ni obveščen.

Občinska svetnica, Tatjana Ladinek, je podala naslednjo pobudo in vprašanje:

Predlaga, da se vse občane obvesti o kulturi obnašanja in primernem ravnanju, ko se odpravijo v naravo. Pove, da je obisk hribov v času epidemije še večji in da ljudje, ki zahajajo v naravo, v veliki večini uporabljajo tujo lastnino, neprimerno parkirajo in zaparkirajo poti in mečejo smeti v naravo. Predlaga, da se izobesijo table, kjer bi pisalo, da so sicer dobrodošli v naravi, a da naj obiskovalci spoštujejo ljudi, ki tam živijo in samo naravo.

Zanima jo tudi, ali je občina kaj razmišljala o tem, da bi krili stroške mask v gospodinjstvih, saj meni, da je v veliko katerem gospodinjstvu nakup mask nepredviden strošek, ki si ga nekateri ne morejo privoščiti.

***K tč. 13***

**RAZNO**

Pod točko razno so občinski svetniki skupaj z gradivom prejeli tudi Poročilo o kakovosti pitne vode na območju Občine Prevalje za leto 2019.

Aleksandra Rističa zanima, zakaj je razlika pri številu vzetih vzorcev. Izpostavi, da je npr. na Šentanelu bilo odvzetih 12 vzorcev vode, medtem, ko so bili na Stražišču odvzeti samo 4 vzorci vode. Pove, da so na tem območju že od nekdaj prisotni mikroorganizmi v vzorcih. Pove, da je od štirih vzetih vzorcev bil eden celo sporen, saj je vseboval 25% vsebnosti mikroorganizmov. Pove, da se v neposredni bližini vodnih hramov šprica gnojnica, kar vpliva na izide. Zanima ga, zakaj so bili na Stražišču vzeti samo 4-je vzorci in zakaj ne 10-12 tako, kot na ostalih območjih Prevalj. Prav tako ga zanima, ali imamo kontrolo nad kmetovalci, kdo obdeluje kateri del in katero območje, saj se velik njiv daje v najeme in podnajeme.

Župan pove, da je bila pobuda Odbora za KCG, da se občinski svet seznani s poročilom, se pa načrtuje, da se bo predmetna točka »Poročilo o kakovosti pitne vode na območju Občine Prevalje za leto 2019«, obravnavala kot samostojna točka.

Ivan Backovič predlaga, da se naredi monitoring vsebnosti salonitnih cevi, da se ugotovi prisotnost le-teh. Predlaga, da se doda ta parameter, saj občina lahko z minimalnim stroškom na različnih krajih preveri vsebnost in tako pospešimo zadevo.

Župan zaželi vsem občanom, da ostanejo zdravi.

Seja je bila zaključena ob 18.25.

Zapisala: Župan

Urška ŠPANINGER EKART dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 15/1 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 15/2 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 15/3 k tč. 4 – Izvršen na seji. Odlok se objavi v Uradnem glasilu slovenskih občin.

Sklep 15/4 k tč. 5 – Izvršen na seji. Odlok se objavi v Uradnem glasilu slovenskih občin.

Sklep 15/5 k tč. 6 – Izvršen na seji.

Sklep 15/6 k tč. 6 – Izvršen na seji. Odlok se objavi v Uradnem glasilu slovenskih občin.

Sklep 15/7 k tč. 7 – Izvršen na seji.

Sklep 15/8 k tč. 8 – Izvršen na seji.

Sklep 15/9 k tč. 9 – Izvršen na seji.

Sklep 15/10 k tč. 10 – Izvršen na seji.

Sklep 15/11 k tč. 11 – Izvršen na seji. Sklep se objavi v Uradnem glasilu slovenskih občin.

Sklep 15/12 k tč. 11 – Izvršen na seji. Sklep se objavi v Uradnem glasilu slovenskih občin.

Sklep 15/13 k tč. 11 – Izvršen na seji.